S-611/2023

Mál þetta var tekið til dóms 16. maí 2023, en endurupptekið á grundvelli 168. gr. laga nr. 88/2008 um meðferð sakamála og dómtekið á ný þann 21. júní 2023, höfðaði lögreglustjórinn á höfuðborgarsvæðinu með ákæru 1. mars 2023 á hendur I-kk-þgf P-kk-þgf R-kk-þgf, kt. [...], [...], [...]:

,, fyrir umferðarlagabrot með því að hafa, miðvikudaginn 2. mars 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 85 ng/ml og MDMA 525 ng/ml) um Miklubraut við Háaleitisbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Af hálfu ákærða er krafist vægustu refsingar sem lög leyfa. Þá taldi ákærði ítrekunaráhrif vegna brots er varðar akstur undir áhrifum vera niður fallin. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 16. maísl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur [...] og hefur samkvæmt framlögðu sakavottorði dagsett 7. mars 2023 margsinnis sætt refsingu vegna brota á umferðarlögum nr. 50/1987. Við ákvörðun refsingar í máli þessu verður litið til þess að ákærða var með dómi Héraðsdóms Suðurlands þann 8. nóvember 2007 gert að greiða 100.000 króna sekt og var hann sviptur ökuréttindum í 3 mánuði meðal annars fyrir akstur undir áhrifum ávana- og fíkniefna. Einnig var honum með dómi Héraðsdóms Reykjaness frá 27. maí 2009 gert að greiða 200.000 króna sekt og var hann sviptur ökuréttindum í 2 ár fyrir akstur undir áhrifum ávana- og fíkniefna. Þá var honum með dómi Héraðsdóms Reykjaness frá 11. október 2010 gert að sæta 30 daga fangelsi og að þola ævilaga ökuréttarsviptingu meðal annars fyrir akstur sviptur ökurétti og akstur undir áhrifum ávana- og fíkniefna. Með dómi Héraðsdóms Reykjaness 21. mars 2012 var ævilöng ökuréttarsvipting ákærða áréttuð og honum gert að sæta 3 mánaða fangelsi meðal annarsfyrir akstur sviptur ökurétti og akstur undir áhrifum ávana- og fíkniefna. Með dómi Héraðsdóms Reykjaness 13. janúar 2016 var ákærði sviptur ökurétti ævilangt og honum gert að sæta 4 mánaða fangelsi fyrir akstur sviptur ökurétti og akstur undir áhrifum ávana- og fíkniefna. Með dómi Héraðsdóms Reykjaness frá 22. júní 2017 var ákærða gert að sæta 2 mánaða fangelsi fyrir akstur sviptur ökurétti. Þann 12. mars 2018 var tekin ákvörðun um að ákærði afplánaði þá refsivist sem var ákveðin með framangreindum tveimur dómum frá 2016 og 2017, vegna rofs ákærða á skilyrðum samfélagsþjónustu. Samkvæmt framlögðum upplýsingum frá fangelsismálastofnun kom refsingin þó ekki til fullnustu og fyrndist hún þvíþann 12. mars 2023. Á þeim degi hófst 5 ára fyrningarfrestur ítrekunaráhrifa brota er varðar akstur undir áhrifum. Með dómi Héraðsdóms Reykjaness frá 5. mars 2019 var ákærða gert að sæta 3 mánaða fangelsi fyrir akstur sviptur ökurétti. Með dómi Héraðsdóms Reykjaness frá 15. október 2019 var ákærða gert að sæta 90 daga fangelsi fyrir akstur sviptur ökurétti. Brot ákærða í málinu voru framin fyrir uppkvaðningu fyrrnefnds dóms frá 5. mars 2019 og var hin dæmda refsing því hegningarauki. Með dómi Héraðsdóms Reykjaness frá 23. mars 2021 var ákærða gert að sæta 10 mánaða fangelsi fyrir akstur sviptur ökurétti. Að öðru leyti en að framan greinir hefur sakaferill ákærða ekki áhrif við ákvörðun refsinga í máli þessu. Samkvæmt framsögðu telst brot ákærða er varðar akstur undir áhrifum ávana-og fíkniefna nú ítrekað í sjötta sinn og brot ákærða er varðar akstur sviptur ökuréttindum nú ítrekað í sjöunda sinn.

Með hliðsjón af framangreindu, atvikum máls, játningu ákærða og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 9 mánuði. Ekki er tilefni til þess að skilorðsbinda refsinguna.

Með vísan til lagáakvæða í ákæru er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar sem nemur samtals 258.333 krónum. Um er að ræða kostnað vegna blóðtökuvottorðs, blóðsýnatöku og rannsóknar Háskóla Íslands á blóðsýnum og þóknun skipaðs verjanda ákærða Þ-kk-ef Þ-kk-ef lögmanns, sem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknar fulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

Dómsorð:

Ákærði, I-kk-nf P-kk-nf R-kk-nf, sæti fangelsi í 9 mánuði.

Ákærði er sviptur ökurétti ævilangt.

Ákærði greiði 258.333 krónur í sakarkostnað, þar með talda þóknun skipaðs verjanda síns, Þ-kk-ef Þ-kk-ef,150.660 krónurað meðtöldum virðisaukaskatti.

H-kvk-nf B-kvk-nf R-kvk-nf